## CSENGŐD KÖZSÉG POLGÁRMESTERE

## ELŐTERJESZTÉS

(a Képviselő-testület 2018. május 29-ei ülésére)

**TÁRGY: Óvodai kapacitásbővítést célzó beruházások támogatása pályázatHOZ KAPCSOLÓDÓ KÖZBESZERZÉSI ELJÁRÁS MEGINDÍTÁSA**

Csengőd Község Önkormányzata a Magyarország 2017. évi központi költségvetéséről szóló 2016. évi XC. törvény 3. melléklet II.3. pont szerinti óvodai kapacitásbővítést célzó beruházások támogatására benyújtott pályázatán nettó 35.049.000 Ft összegű támogatást nyert az óvodaépület bővítésére.

A fentiek és a Magyarország 2018. évi központi költségvetéséről szóló 2017. évi C. törvény (továbbiakban: Ktv.) 71.§ (1) bekezdésének b) pontja alapján az építési beruházás (bővítés) vonatkozásában közbeszerzési eljárást kell lefolytatni.

Erre tekintettel az óvodai kapacitásbővítést célzó beruházások támogatása pályázathoz kapcsolódó építési beruházás vonatkozásában közbeszerzési eljárás megindítása és bíráló bizottság megválasztása vált szükségessé.

A Közbeszerzési Szabályzat szerint az önkormányzat az ajánlatok elbírálására a Kbt. 27. § (4) bekezdése alapján a polgármester javaslatára legalább 3 tagú bírálóbizottságot hoz létre.

A bírálóbizottságnak kötelezően tagjai megfelelő pénzügyi, közbeszerzési, jogi és a közbeszerzés tárgya szerinti szakmai szakértelemmel rendelkező személyek.

A 322/2015. (X. 30.) Korm. rendelet 4. § (1) bekezdése alapján az építési beruházás esetén a beszerzés tárgya szerinti szakértelemnek az építési beruházás tárgyában az adott szakterületen szerzett szakirányú felsőfokú végzettség fogadható el.

Az ajánlatkérő nevében az eljárást lezáró döntést meghozó személy nem lehet a Bíráló Bizottság tagja.

A Bíráló Bizottság szakvéleményt és döntési javaslatot készít az Önkormányzat (ajánlatkérő) nevében közbeszerzési eljárást lezáró döntést meghozó Képviselő-testület részére.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

**C s e n g ő d, 2018. május 24.**

**Lajter Ferenc sk**.

polgármester

### HATÁROZAT-TERVEZET

Csengőd Község Önkormányzatának Képviselő-testülete

1. a Magyarország 2017. évi központi költségvetéséről szóló 2016. évi XC. törvény 3. melléklet II.3. pont szerinti óvodai kapacitásbővítést célzó beruházások támogatása pályázathoz kapcsolódó pályázathoz kapcsolódó építési beruházás vonatkozásában közbeszerzési eljárást indít.
2. a Magyarország 2017. évi központi költségvetéséről szóló 2016. évi XC. törvény 3. melléklet II.3. pont szerinti óvodai kapacitásbővítést célzó beruházások támogatása pályázathoz kapcsolódó közbeszerzési eljárás Bíráló Bizottságának tagjává választja:
   1. jogi és közbeszerzési szakértelmet biztosító: Dr. Nedwed Máriát (lakcím: 1054 Budapest, Vadász u. 32. I. em. 3.)
   2. pénzügyi szakértelmet biztosító Béleczkiné Budai Anitát (lakcím: 6222 Csengőd, Táncsics M. u. 2.)
   3. a közbeszerzés tárgya szerinti szakértelmet biztosító Zahorszki Sándort (lakcím: 6200 Kiskőrös, Szabadkai utca 59.)
3. felhatalmazza a Polgármestert az 1. pont szerinti közbeszerzési eljárás lefolytatására vonatkozó közbeszerzési eljárás kapcsán az ajánlattételi felhívás, valamint közbeszerzési dokumentáció kiküldésére
4. felhatalmazza a Polgármestert a szükséges intézkedések megtételére.

**Felelős:** polgármester

**Határidő:** folyamatos